ddrg/super_eurlex huggingface dataset:
Ettepanek: Euroopa parlamendi ja Nõukogu otsus paindlikkusinstrumendi kasutuselevõtu kohta /* KOM/2010/0150 lõplik */





[pic] | EUROOPA KOMISJON | Brüssel 8.4.2010 KOM(2010)150 lõplik Ettepanek: EUROOPA PARLAMENDI JA NÕUKOGU OTSUS paindlikkusinstrumendi kasutuselevõtu kohta SELETUSKIRI 17. mai 2006. aasta institutsioonidevahelises kokkuleppes[1] võimaldatakse kasutusele võtta paindlikkusinstrument, et rahastada selgelt määratletud kulusid, mida ei saa rahastada mitmeaastase finantsraamistiku ühe või mitme rubriigi ülemmäärade piires. Institutsioonidevahelise kokkuleppe punkti 27 kohaselt ja pärast kõigi rubriigi 4 assigneeringute ümberpaigutamisvõimaluste läbivaatamist teeb komisjon ettepaneku võtta banaanide kaasnevate meetmete rahastamiseks kasutusele paindlikkusinstrument rubriigi 4 ülemmäära ületavas summas 18,3 miljonit eurot. Eelarvepädevatele institutsioonidele tuletatakse meelde, et otsuse avaldamine Euroopa Liidu Teatajas ei või toimuda hiljem paranduseelarve nr 3/2010 avaldamisest. Ettepanek: EUROOPA PARLAMENDI JA NÕUKOGU OTSUS paindlikkusinstrumendi kasutuselevõtu kohta EUROOPA PARLAMENT JA EUROOPA LIIDU NÕUKOGU, võttes arvesse 17. mai 2006. aasta institutsioonidevahelist kokkulepet Euroopa Parlamendi, nõukogu ja komisjoni vahel eelarvedistsipliini ja usaldusväärse finantsjuhtimise kohta,[2] eriti selle punkti 27 viiendat lõiku, võttes arvesse komisjoni ettepanekut[3] ning arvestades, et pärast kõigi võimaluste uurimist rubriigi 4 alusel tehtavate assigneeringute ümberjaotamiseks nõustusid mõlemad eelarvepädevad institutsioonid ületama rubriigi 4 ülemmäärasid ja võtma 2010. aasta eelarve täiendavaks rahastamiseks kasutusele paindlikkusinstrumendi vahendeid 18,3 miljoni euro ulatuses, et rahastada banaanide kaasnevaid meetmeid, ON VASTU VÕTNUD KÄESOLEVA OTSUSE: Artikkel 1 Euroopa Liidu 2010. aasta üldeelarves (edaspidi „2010. aasta eelarve”) kasutatakse paindlikkusinstrumenti 18,3 miljoni euro ulatuses rubriigi 4 kulukohustuste assigneeringutena. Kõnealust summat kasutatakse järgmiste meetmete rahastamise täiendamiseks: - 18,3 miljonit eurot banaanide kaasnevate meetmete rahastamiseks. Artikkel 2 Käesolev otsus avaldatakse Euroopa Liidu Teatajas . Brüssel, Euroopa Parlamendi nimel Nõukogu nimel eesistuja eesistuja [1] ELT C 139, 14.6.2006, lk 1. [2] ELT C 139, 14.06.2006, lk 1. [3] ELT […]
Ettepanek: Nõukogu määrus kalapüügivõimaluste jaotamise kohta Euroopa Liidu ja Saalomoni Saarte vahelise kalandusalase partnerluslepingu alusel /* KOM/2010/0146 lõplik - NLE 2010/0081 */





[pic] | EUROOPA KOMISJON | Brüssel 14.4.2010 KOM(2010)146 lõplik 2010/0081 (NLE) Ettepanek: NÕUKOGU MÄÄRUS kalapüügivõimaluste jaotamise kohta Euroopa Liidu ja Saalomoni Saarte vahelise kalandusalase partnerluslepingu alusel SELETUSKIRI Nõukogu poolt komisjonile antud volituste alusel pidasid Euroopa Ühendus ja Saalomoni Saared läbirääkimisi ja parafeerisid 26. septembril 2009. aastal kalandusalase partnerluslepingu, millega nähakse ette ELi kalurite kalapüügivõimalused Saalomoni Saarte kalastusvööndis ajavahemikul 9. oktoobrist 2009 kuni 8. oktoobrini 2012. Partnerlusleping on esitatud nõukogule kinnitamiseks. Vastavalt aluslepingule tuleb määrata kindlaks kalapüügivõimaluste jagunemine liikmesriikide vahel. Komisjon teeb nõukogule ettepaneku võtta vastu lisatud määrus. 2010/0081 (NLE) Ettepanek: NÕUKOGU MÄÄRUS (EL) nr …/…, [kuupäev], kalapüügivõimaluste jaotamise kohta Euroopa Liidu ja Saalomoni Saarte vahelise kalandusalase partnerluslepingu alusel EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 43 lõiget 3, võttes arvesse komisjoni ettepanekut ning arvestades järgmist: 1. Uus kalandusalane partnerlusleping parafeeriti 26. septembril 2009 ning saadeti nõukogule kinnitamiseks. 2. Tuleb kindlaks määrata meetod kalapüügivõimaluste jaotamiseks liikmesriikide vahel, ON VASTU VÕTNUD KÄESOLEVA MÄÄRUSE: Artikkel 1 1. Kalandusalase partnerluslepingu protokollis sätestatud kalapüügivõimalused jaotatakse liikmesriikide vahel järgmiselt: - Tuunikülmutusseinerid: | Hispaania: Prantsusmaa: | 75 % olemasolevatest kalapüügivõimalustest 25 % olemasolevatest kalapüügivõimalustest | 2. Kui lõikes 1 osutatud liikmesriikide kalapüügilubade taotlused ei hõlma kõiki neile protokolliga sätestatud püügivõimalusi, võib komisjon arvesse võtta mis tahes muu liikmesriigi püügiloataotlust. 3. Ilma et see piiraks lepingu sätete ja protokolli kohaldamist, kohaldatakse nõukogu 29. septembri 2008. aasta määrust (EÜ) nr 1006/2008, mis käsitleb ühenduse kalalaevadele loa andmist püügitegevuseks ühenduse vetest väljaspool ning kolmandate riikide laevade juurdepääsu ühenduse vetele[1]. Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas . Käesolev määrus on tervikuna siduv ja vahetult kohaldatav kõikides liikmesriikides. Brüssel, Nõukogu nimel eesistuja [1] ELT L 286, 29.10.2008, lk 33.
[pic] | EUROOPA KOMISJON | Brüssel 14.7.2010 KOM(2010)376 lõplik 2010/0206 (APP) Ettepanek: NÕUKOGU MÄÄRUS (EL) nr …/…, milles käsitletakse Euroopa Parlamendi ja nõukogu määruse (EL) nr xx/yy (euro sularaha professionaalse piiriülese maanteeveo kohta euroala liikmesriikide vahel) kohaldamisala laiendamist SELETUSKIRI Käesoleva ettepaneku eesmärk on laiendada euroala liikmesriikide vahelist euro sularaha piiriülest maanteevedu käsitleva määruse ettepaneku kohaldamisala sellise liikmesriigi territooriumile, kes hakkab eurot kasutusele võtma, kuna harilikult on eurole ülemineku eelsel perioodil vaja teha rohkem piiriüleseid euro sularaha vedusid. Määruse laiendamine peaks olema automaatne ja jõustuma alates kuupäevast, mil nõukogu otsustab tühistada asjaomase liikmesriigi suhtes seoses euroalas osalemisega kehtestatud erandi. Põhiline ettepanek rajaneb artiklil 133, mille kohaselt on nõukogus hääleõigus ainult nendel liikmesriikidel, kes on euro juba kasutusele võtnud. Kuna käesolev ettepanek hõlmab liikmesriike, kes ei ole eurot veel kasutusele võtnud, rajaneb see artiklil 352. See on asjakohane, kuna Euroopa Liit peab võtma meetmeid eurole sujuva ülemineku hõlbustamiseks. 2010/0206 (APP) Ettepanek: NÕUKOGU MÄÄRUS (EL) nr …/…, milles käsitletakse Euroopa Parlamendi ja nõukogu määruse (EL) nr xx/yy (euro sularaha professionaalse piiriülese maanteeveo kohta euroala liikmesriikide vahel) kohaldamisala laiendamist EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 352, võttes arvesse Euroopa Komisjoni ettepanekut[1], võttes arvesse Euroopa Parlamendi nõusolekut[2], olles edastanud seadusandliku akti eelnõu riikide parlamentidele, toimides seadusandliku erimenetluse kohaselt ning arvestades järgmist: 1. Euroopa Parlamendi ja nõukogu määrust (EL) nr xx/yy[3] kohaldatakse nende liikmesriikide suhtes, kes on euro ühisrahana kasutusele võtnud. 2. Eurole ülemineku eelsel perioodil on vaja vedada euro sularaha, kuna eurole üleminekuks vajalikke euro pangatähti veetakse harilikult praeguse euroala varudest ning kuna euromünte vermitakse tihti täielikult või osaliselt välismaal. 3. Seepärast on vaja, et määrust (EL) nr xx/yy kohaldataks liikmesriikide suhtes, kes valmistuvad euro kasutuselevõtuks, alates kuupäevast, mil nõukogu otsustab tühistada nende suhtes seoses euroalas osalemisega kehtestatud erandi, ON VASTU VÕTNUD KÄESOLEVA MÄÄRUSE: Artikkel 1 Selle liikmesriigi territooriumi suhtes, kes ei ole eurot veel kasutusele võtnud, kohaldatakse nõukogu määrust (EL) nr xx/yy alates kuupäevast, mil nõukogu on vastavalt aluslepingu artikli 140 lõikele 2 teinud otsuse tühistada tema suhtes seoses euroalas osalemisega kehtestatud erand. Artikkel 2 Käesolev määrus jõustub kuus kuud pärast selle avaldamist Euroopa Liidu Teatajas . See on tervikuna siduv ja vahetult kohaldatav kõikides liikmesriikides. Brüssel, […] Nõukogu nimel eesistuja […] [1] ELT … , , lk . [2] ELT … , , lk . [3] ELT … , , lk .
[pic] | EUROOPA KOMISJON |

Brüssel 23.9.2010

KOM(2010) 519 lõplik

2008/0246 (COD)

KOMISJONI ARVAMUS (esitatud Euroopa Liidu toimimise lepingu artikli 294 lõike 7 punkti c alusel) Euroopa Parlamendi muudatuse kohta nõukogu seisukohas seoses järgmise ettepanekuga: EUROOPA PARLAMENDI JA NÕUKOGU MÄÄRUS,

mis käsitleb meritsi ja siseveeteedel reisijate õigusi ning millega muudetakse määrust (EÜ) nr 2006/2004

JA MILLEGA MUUDETAKSE KOMISJONI ETTEPANEKUT (esitatud Euroopa Liidu toimimise lepingu artikli 293 lõike 2 alusel)

2008/0246 (COD)

KOMISJONI ARVAMUS (esitatud Euroopa Liidu toimimise lepingu artikli 294 lõike 7 punkti c alusel) Euroopa Parlamendi muudatuste kohta nõukogu ühises seisukohas, mis käsitleb järgmise ettepanekuga:

EUROOPA PARLAMENDI JA NÕUKOGU MÄÄRUS, mis käsitleb meritsi ja siseveeteedel reisijate õigusi ning millega muudetakse määrust (EÜ) nr 2006/2004

1. TAUSTTEAVE

Ettepanek edastati parlamendile ja nõukogule: 5. detsember 2008

Parlamendi arvamus (esimene lugemine): 23. aprill 2009

Majandus- ja Sotsiaalkomitee arvamus: 16. juuli 2009

Nõukogu seisukoha ühehäälne vastuvõtmine: 11. märts 2010

COREPERi kokkulepe (teisel lugemisel saavutatud kompromiss): 23. juuni 2010

Euroopa Parlamendi arvamus (teine lugemine): 6. juuli 2010

2. Ettepaneku eesmärk

Õigusakti ettepanekuga soovitakse määrata kindlaks veetransporditeenuseid kasutavate reisijate õigused nii riigisisestel kui ka rahvusvahelistel marsruutidel. Kõnealused õigused hõlmavad eeskirju kõigile reisijatele enne reisi ja reisi kestel antava miinimumteabe kohta, abi ja hüvitisi reisi katkemise korral, reisi hilinemisega seotud meetmeid ja eriabi piiratud liikumisvõimega reisijatele. Sarnaselt lennundus- ja raudteesektoris kehtivate õigusaktidega nähakse ettepanekuga ette, et vaidlusi hakkavad lahendama sõltumatud siseriiklikud asutused.

3. Komisjoni arvamus Euroopa Parlamendi muudatuse kohta

Euroopa Parlamendi 6. juuli 2010. aasta arvamusega teisel lugemisel on lähendatud nõukogu seisukohta komisjoni ettepanekule, milles käsitletakse reguleerimisala laiendamist (väljajätmine piiratud kuni 12 reisija vedamiseks ettenähtud laevadega, mitte aga kuni 36 reisija vedamiseks ettenähtud laevadega), piiratud liikumisvõimega ja puuetega reisijate õiguste kaitse tõhustamine (kättesaadavad vormid, reisimisõiguse erandite vähendamine, teatamisaegade lühendamine) ning meritsi ja siseveeteedel sõitvate reisijate kaitse taseme üldist tõhustamist (hüvitise piirmäärade vähendamine, abistamise suurendamine).

Parlamendi seisukoht on 15. juunil 2010. aastal toimunud viimasel mitteametlikul kolmepoolsel kohtumisel saavutatud kompromissi tulemus, mille üle arutati ja mis kiideti nõukogus heaks 23. juunil 2010.

4. Kokkuvõte

Euroopa Liidu toimimise lepingu artikli 293 lõike 2 kohaselt kiidab komisjon heaks tema ettepanekusse tehtud muudatused vastavalt eespool kirjeldatud nõukogu ja parlamendi kompromisstekstile.
[pic] | EUROOPA KOMISJON | Brüssel 26.11.2010 KOM(2010) 760 lõplik Ettepanek: EUROOPA PARLAMENDI JA NÕUKOGU OTSUS paindlikkusinstrumendi kasutuselevõtmise kohta SELETUSKIRI 17. mai 2006. aasta institutsioonidevahelises kokkuleppes[1] võimaldatakse kasutusele võtta paindlikkusinstrument, et rahastada selgelt määratletud kulusid, mida ei saa rahastada mitmeaastase finantsraamistiku ühe või mitme rubriigi ülemmäärade piires. 2011. aasta eelarvest on vaja teha alamrubriigi 1a ja rubriigi 4 ülemmäärasid ületavaid täiendavaid kulutusi. Seetõttu on tehtud ettepanek võtta kooskõlas institutsioonidevahelise kokkuleppe punktiga 27 kasutusele paindlikkusinstrument. Paindlikkusinstrumendi abil rahastatavad summad: - 18 miljonit eurot elukestva õppe programmile alamrubriigis 1a; - 16 miljonit eurot konkurentsivõime ja innovatsiooni programmile alamrubriigis 1a; - 71 miljonit eurot Palestiinale rubriigis 4. Eelarvepädevatele institutsioonidele tuletatakse meelde, et otsuse avaldamine Euroopa Liidu Teatajas ei või toimuda hiljem 2011. aasta eelarve avaldamisest. Ettepanek: EUROOPA PARLAMENDI JA NÕUKOGU OTSUS paindlikkusinstrumendi kasutuselevõtmise kohta EUROOPA PARLAMENT JA EUROOPA LIIDU NÕUKOGU, võttes arvesse 17. mai 2006. aasta institutsioonidevahelist kokkulepet Euroopa Parlamendi, nõukogu ja komisjoni vahel eelarvedistsipliini ja usaldusväärse finantsjuhtimise kohta,[2] eriti selle punkti 27 viiendat lõiku, võttes arvesse komisjoni ettepanekut[3] ning arvestades, et pärast kõigi võimaluste uurimist alamrubriigi 1a ja rubriigi 4 assigneeringute ümberjaotamiseks nõustusid mõlemad eelarvepädevad institutsioonid 11. novembril 2010 toimunud lepituskohtumisel ületama alamrubriigi 1a ja rubriigi 4 ülemmäärasid ja võtma 2011. aasta eelarve täiendavaks rahastamiseks kasutusele paindlikkusinstrumendi vahendeid: - 18 miljonit eurot elukestva õppe programmile alamrubriigis 1a; - 16 miljonit eurot konkurentsivõime ja innovatsiooni programmile alamrubriigis 1a; - 71 miljonit eurot Palestiinale rubriigis 4. ON TEINUD JÄRGMISE OTSUSE: Artikkel 1 Euroopa Liidu 2011. aasta üldeelarves (edaspidi „2011. aasta eelarve”) kasutatakse paindlikkusinstrumenti 34 miljoni euro ulatuses alamrubriigi 1a ja 71 miljoni euro ulatuses rubriigi 4 kulukohustuste assigneeringutena. Kõnealuseid summasid kasutatakse selleks, et eraldada täiendavalt: - 18 miljonit eurot elukestva õppe programmile alamrubriigis 1a; - 16 miljonit eurot konkurentsivõime ja innovatsiooni programmile alamrubriigis 1a; - 71 miljonit eurot Palestiinale rubriigis 4. Artikkel 2 Käesolev otsus avaldatakse Euroopa Liidu Teatajas . Brüssel, Euroopa Parlamendi nimel Nõukogu nimel president eesistuja [1] ELT C 139, 14.6.2006, lk 1. [2] ELT C 139, 14.6.2006, lk 1. [3] ELT […]
[pic] | EUROOPA KOMISJON |

Brüssel 24.2.2011

KOM(2011) 90 lõplik

2008/0142 (COD)

KOMISJONI ARVAMUS Euroopa Liidu toimimise lepingu artikli 294 lõike 7 punkti c alusel Euroopa Parlamendi muudatusettepanekute kohta nõukogu esimesel lugemisel vastuvõetud seisukoha suhtes, milles käsitletakse järgmist ettepanekut:

EUROOPA PARLAMENDI JA NÕUKOGU DIREKTIIV patsiendiõiguste kohaldamise kohta piiriüleses tervishoius

2008/0142 (COD)

KOMISJONI ARVAMUS Euroopa Liidu toimimise lepingu artikli 294 lõike 7 punkti c alusel Euroopa Parlamendi muudatusettepanekute kohta nõukogu esimesel lugemisel vastuvõetud seisukoha suhtes, milles käsitletakse järgmist ettepanekut:

EUROOPA PARLAMENDI JA NÕUKOGU DIREKTIIV, patsiendiõiguste kohaldamise kohta piiriüleses tervishoius

1. SISSEJUHATUS

Euroopa Liidu toimimise lepingu artikli 294 lõike 7 punktis c on sätestatud, et komisjon peab esitama arvamuse Euroopa Parlamendi teisel lugemisel tehtud muudatusettepanekute kohta. Komisjon esitab allpool oma arvamuse parlamendi muudatusettepanekute kohta.

2. TAUST

Euroopa Parlamendile ja nõukogule ettepaneku edastamise kuupäev (dokument KOM(2008) 414 (lõplik) – 2008/0142(COD)): | 2. juuli 2008 |

Euroopa Majandus- ja Sotsiaalkomitee arvamuse kuupäev: | 4. detsember 2008 |

Regioonide Komitee arvamuse kuupäev: | 12. veebruar 2009 |

Euroopa Parlamendi arvamuse kuupäev, esimene lugemine: | 23. aprill 2009 |

Muudetud ettepaneku edastamise kuupäev: | puudub |

Poliitilise kokkuleppe kuupäev: | 8. juuni 2010 |

Nõukogu seisukoha vastuvõtmise kuupäev: | 13. september 2010 |

Euroopa Parlamendi arvamuse kuupäev, teine lugemine: | 19. jaanaur 2011 |

3. ETTEPANEKU EESMÄRK

Direktiivi ettepaneku üldeesmärk on kujundada selge ja ühtne raamistik tervishoiuteenuste kulude hüvitamiseks ELis sellistel juhtudel, kui tervishoiuteenust osutatakse mõnes muus liikmesriigis kui kindlustajariik (piiriülesed tervishoiuteenused). Sellega järgitakse Euroopa kohtu praktikat, millega on kinnitatud, et sõltumata määrustega (EÜ) nr 883/2004 ja 987/2009 tagatud õigusest plaanilisele ravile teises liikmesriigis, on kindlustatud patsientidel kooskõlas Euroopa Liidu toimimise lepingu artikliga 56 õigus saada arstiabi teises liikmesriigis.

Kõnealuse eesmärgi saavutamiseks keskendutakse ettepanekus kolmele põhivaldkonnale: 1) tagatised, mis võimaldavad patsientidel saada turvalist ja kõrgetasemelist arstiabi, 2) eeskirjad, milles selgitatakse patsientidele õigusi piiriüleste tervishoiuteenuste kulude hüvitamise osas ning 3) ELi tervishoiualane koostöö retseptide vastastikuse tunnustamise, Euroopa referentsvõrgustike, tervishoiutehnoloogia hindamise ja e-tervishoiu valdkonnas.

4. KOMISJONI ARVAMUS EUROOPA PARLAMENDI MUUDATUSETTEPANEKUTE KOHTA

Euroopa Parlament hääletas teisel lugemisel tervikteksti poolt, mis sisaldab mitut nõukogus esimesel lugemisel vastuvõetud seisukoha tekstis tehtavat muudatust. Terviktekst on Euroopa Parlamendi, nõukogu ja komisjoni vahel peetud läbirääkimiste tulemus. Enamik muudatusi on kooskõlas komisjoni esialgse ettepanekuga ja seega üldise kompromissi saavutamise huvides aktsepteeritavad.

Komisjon nõustub kõigi parlamendis vastu võetud muudatusettepanekutega.
Ettepanek: EUROOPA PARLAMENDI JA NÕUKOGU OTSUS paindlikkusinstrumendi kasutuselevõtmise kohta /* KOM/2011/0373 lõplik */





SELETUSKIRI 17. mai 2006. aasta institutsioonidevahelises kokkuleppes[1] võimaldatakse kasutusele võtta paindlikkusinstrument, et rahastada selgelt määratletud kulusid, mida ei saa rahastada mitmeaastase finantsraamistiku ühe või mitme rubriigi ülemmäärade piires. Institutsioonidevahelise kokkuleppe punkti 27 kohaselt ja pärast kõigi rubriigi 4 assigneeringute ümberpaigutamisvõimaluste läbivaatamist teeb komisjon ettepaneku võtta Euroopa naabruspoliitika rahastamiseks kasutusele paindlikkusinstrument rubriigi 4 ülemmäära ületavas summas 153,3 miljonit eurot. Eelarvepädevatele institutsioonidele tuletatakse meelde, et otsus tuleb avaldada Euroopa Liidu Teatajas hiljemalt koos 2012. aasta üldeelarve avaldamisega. Ettepanek: EUROOPA PARLAMENDI JA NÕUKOGU OTSUS paindlikkusinstrumendi kasutuselevõtmise kohta EUROOPA PARLAMENT JA EUROOPA LIIDU NÕUKOGU, võttes arvesse 17. mai 2006. aasta institutsioonidevahelist kokkulepet Euroopa Parlamendi, nõukogu ja komisjoni vahel eelarvedistsipliini ja usaldusväärse finantsjuhtimise kohta,[2] eriti selle punkti 27 viiendat lõiku, võttes arvesse Euroopa Komisjoni ettepanekut ning arvestades, et pärast kõigi võimaluste uurimist rubriigi 4 alusel tehtavate assigneeringute ümberjaotamiseks näib vajalikuna võtta Euroopa Liidu 2012. aasta üldeelarve täiendavaks rahastamiseks kasutusele paindlikkusinstrumendi vahendeid rubriigi 4 ülemmäära ületavas summas 153,3 miljoni euro ulatuses, et rahastada Euroopa naabruspoliitikat, ON VASTU VÕTNUD KÄESOLEVA OTSUSE: Artikkel 1 Euroopa Liidu 2012. aasta üldeelarves kasutatakse paindlikkusinstrumenti, et teha kättesaadavaks 153,3 miljonit eurot rubriigi 4 kulukohustuste assigneeringutena. Kõnealust summat kasutatakse Euroopa naabruspoliitika rahastamise täiendamiseks 153 343 576 euro ulatuses rubriigi 4 raames. Artikkel 2 Käesolev otsus avaldatakse Euroopa Liidu Teatajas. Brüssel, […] Euroopa Parlamendi nimel Nõukogu nimel president eesistuja [1] ELT C 139, 14.6.2006, lk 1. [2] ELT C 139, 14.6.2006, lk 1.
KOMISJONI ARVAMUS(esitatud Euroopa Liidu toimimise lepingu artikli 294 lõike 7 punkti c alusel)Euroopa Parlamendi muudatusettepaneku [muudatusettepanekute] kohtanõukogu seisukoha suhtes, mis käsitleb ettepanekut EUROOPA PARLAMENDI JA NÕUKOGU MÄÄRUS,tekstiilinimetuste ja tekstiiltoodete märgistamise kohta /* KOM/2011/0423 lõplik - 2009/0006 (COD) */





2009/0006 (COD) KOMISJONI ARVAMUS (esitatud Euroopa Liidu toimimise lepingu artikli 294 lõike 7 punkti c alusel) Euroopa Parlamendi muudatusettepaneku [muudatusettepanekute] kohta nõukogu seisukoha suhtes, mis käsitleb ettepanekut EUROOPA PARLAMENDI JA NÕUKOGU MÄÄRUS, tekstiilinimetuste ja tekstiiltoodete märgistamise kohta (EMPs kohaldatav tekst) 1. Sissejuhatus Euroopa Liidu toimimise lepingu artikli 294 lõike 7 punktis c on sätestatud, et komisjon peab esitama arvamuse Euroopa Parlamendi teise lugemise muudatusettepanekute kohta. Komisjon esitab allpool oma arvamuse parlamendi muudatusettepanekute kohta. 2. Taustteave Ettepanek edastati parlamendile ja nõukogule: 30. jaanuar 2009 Parlamendi arvamus (esimene lugemine): 18. mai 2010 Majandus- ja Sotsiaalkomitee arvamus: 16.detsember 2009 Nõukogu seisukoha vastuvõtmise kuupäev: 6.detsember 2010 COREPERi kokkulepe (teisel lugemisel saavutatud kompromiss): 20.aprill 2011 Euroopa Parlamendi arvamus (teine lugemine): 11. mai 2011 3. komisjon ettepaneku eesmärk Kõnealune komisjoni ettepanek võeti vastu parema õigusloome algatuse raames. Ettepaneku eesmärk on lihtsustada ja täiustada tekstiiltoodete märgistamise valdkonnas kehtivat õigusraamistikku selleks, et tekstiili- ja rõivatööstus saaks välja töötada ja kasutusele võtta uusi kiude ja innovaatilisi lahendusi. Üldeesmärgi saavutamist silmas pidades on ettepaneku eesmärk: · lihtsustada õigusloomet, mille eesmärk on kohandada õigusakte vastavalt tehnika arengule; selleks koondatakse kolm praegu kehtivat direktiivi üheks määruseks: see aitaks vältida olukorda, kus siseriiklikku õigust tuleks muuta üksnes tehniliste uuenduste ülevõtmise pärast; · lühendada taotluse esitamise ja uue kiunimetuse vastuvõtmise vahelist aega. 4. Komisjoni arvamus Euroopa Parlamendi muudatuste kohta Euroopa Parlamendi 11. mail 2011. aastal (teisel lugemisel) vastuvõetud arvamus kujutab endast tasakaalustatud kompromissettepanekut, millega on tehtud mõned muudatused nõukogu seisukohas, nimelt selleks, et esitada tarbijale rohkem teavet loomset päritolu mittetekstiilsete osade olemasolu ja tekstiiltoodete täieliku kiukoostise kohta. Põhjaliku ülevaatamisklausli alusel tehakse komisjonile ettepanek vaadata läbi tekstiiltoodete märgistamise edasise harmoniseerimise võimalused, sealhulgas päritolumärgistuse süsteem. Kompromissettepaneku tekst on vastavuses ettepaneku üldise eesmärgiga. Parlamendi seisukoht on 12. aprillil 2011. aastal toimunud kolmepoolsel kohtumisel saavutatud kompromissi tulemus, mis kiideti nõukogus heaks 20. aprillil 2011. 5. Kokkuvõte Eespool kirjeldatud Euroopa Parlamendi ja nõukogu kompromissettepaneku tekstist lähtuvalt kiidab komisjon Euroopa Parlamendi teisel lugemisel vastu võetud muudatused heaks.